บลจ.กรุงไทย ปลื้มกองทุนตปท.ให้ผลตอบแทนสูงแถมติดอันดับ1 ในแต่ละกลุ่มของประเภทการลงทุน
บลจ.กรุงไทย ปลื้มกองทุนตปท. ให้ผลตอบแทนสูง แถมติดอันดับ1 ในแต่ละกลุ่มของประเภทการลงทุน จากการจัดอันดับของ บริษัท มอร์นิ่งสตาร์รีเสิร์ซ (ประเทศไทย)
23 ส.ค. 2559

นางชวินดา หาญรัตนกูล กรรมการผู้จัดการ บริษัทหลักทรัพย์จัดการกองทุนกรุงไทย จำกัด (มหาชน) หรือ บลจ.กรุงไทย เปิดเผยว่าในปีนี้กองทุนต่างประเทศหลายกองทุนของบริษัท ให้ผลตอบแทนที่ดีกับผู้ลงทุน และติดอันดับ1 ในแต่ละกลุ่มของประเภทการลงทุนจากการจัดอันดับของ บริษัท มอร์นิ่งสตาร์รีเสิร์ซ (ประเทศไทย) เช่น กองทุนเปิดเคแทม เวิลด์ เอ็นเนอร์จี ฟันด์ (KT-Energy ) เป็นกองทุนรวมที่เน้นลงทุนในหน่วยลงทุนของกองทุน BGF World Energy Fund ลงทุนในตราสารทุนของบริษัทชั้นนำทั่วโลก ซึ่งมีธุรกิจหลักในการสำรวจพัฒนาผลิตและจัดจำหน่ายพลังงานนอกจากนั้น กองทุนยังอาจลงทุนในบริษัทที่มุ่งพัฒนาและใช้ประโยชน์จากพลังงานทดแทน ผลตอบแทน ณ วันที่ 17 สิงหาคม 2559 ย้อนหลัง 6 เดือน อยู่ที่  23.33% เกณฑ์มาตรฐาน อยู่ที่ 16.64% YTD (2ม.ค. -17 ส.ค.) อยู่ที่ 14.18% เกณฑ์มาตรฐานอยู่ที่  12.33%
ส่วนกองทุนเปิดเคแทม เวิลด์ โกลด์ แอนด์ เพรเชียส อิควิตี้ ( KT- Precious ) เน้นลงทุนในกองทุน Franklin Gold and Precious Metals ซึ่งลงทุนในหุ้นของบริษัททั่วโลกที่ดำเนินธุรกิจเกี่ยวกับทรัพยากรธรรมชาติ ที่เป็นทองคำและโลหะมีค่าผลตอบแทนณ วันที่ 17 สิงหาคม 2559  ย้อนหลัง 6 เดือนอยู่ที่ 70.41% เกณฑ์มาตรฐานอยู่ที่ 61.30% YTD อยู่ที่ 103.20% และเกณฑ์มาตรฐานอยู่ที่ 115.36%
ด้านกองทุนเปิดเคแทม เวิลด์ เมทัล แอนด์ ไมน์นิ่งฟันด์ ( KT-Mining ) เน้นลงทุนในกองทุน Allianz Global Metals and Moning ลงทุนในหุ้นทั่วโลก เกี่ยวกับการสำรวจ การสกัดหรือการแปรรูปทรัพยากรธรรมชาติเช่นนิเกิล ทองแดง อลูมิเนียม ทอง แพลตตินัมเหล็กแร่อื่นๆ ถ่านหินและโลหะมีค่าเป็นต้นผลตอบแทน ณ วันที่ 17 สิงหาคม 2559 ย้อนหลัง 6 เดือน อยู่ที่ 50.86% เกณฑ์มาตรฐาน อยู่ที่ 50.16% YTD อยู่ที่ 48.12%  เกณฑ์มาตราฐานอยู่ที่ 57.72%
รวมทั้งกองทุนเปิดเคแทม อาเซียน อิควิตี้ ฟันด์ (KT- ASEAN) เน้นลงทุนใน JPMorgan Funds- ASEAN Equity Fund โดยจะลงทุนในหุ้นของบริษัทที่เป็นสมาชิกในกลุ่มอาเซียนผลตอบแทนย้อนหลังณ วันที่ 17 สิงหาคม 2559 ย้อนหลัง 6 เดือนอยู่ที่ 15.08% เกณฑ์มาตรฐานอยู่ที่ 13.39%  YTD อยู่ที่ 12.58% เกณฑ์มาตรฐานอยู่ที่ 10.87%
โดยที่ผ่านมา บริษัทมีการออกกองทุนในหลากหลายอุตสาหกรรม ทั้งในและต่างประเทศ เพื่อเป็นทางเลือกในการลงทุนของลูกค้าในการกระจายพอร์ตการลงทุน เพื่อสร้างโอกาสในการรับผลตอบแทนที่ดีบริษัทมีทีมวิจัยที่ติดตามสถานการณ์การลงทุนต่างๆ อย่างใกล้ชิดและหาโปรดักส์ใหม่ๆ ที่มีโอกาสเติบโตและสร้างผลตอบแทนที่ดีในอนาคตมานำเสนอให้กับผู้ลงทุนอยู่ตลอดเวลา
ทั้งนี้มุมมองต่อภาวะเศรษฐกิจในช่วงปลายปีนี้จากที่ผ่านมา GDP ไตรมาส2 ขยายตัวประมาณ 3.5% การใช้จ่ายภาครัฐและการท่องเที่ยวยังคงขยายตัวอย่างต่อเนื่องการบริโภคภาคเอกชนปรับตัวดีขึ้นจากการฟื้นตัวของราคาสินค้าเกษตรและมาตรการกระตุ้นภาครัฐในช่วงสงกรานต์ที่ผ่านมา ทั้งนี้คาดว่าในช่วงต่อจากนี้เศรษฐกิจไทยอาจชะลอลงเล็กน้อยภาคการท่องเที่ยวขยายตัวในอัตราที่ชะลอลงต่อเนื่องการใช้จ่ายภาครัฐมีแนวโน้มชะลอลงตามกรอบงบประมาณที่ไม่ได้เพิ่มขึ้นมากในปีงบประมาณหน้าการฟื้นตัวของรายได้เกษตรกรจะเห็นชัดเจนหลังการเก็บเกี่ยวข้าวนาปีในช่วงสิ้นปี ขณะที่เม็ดเงินจากการลงทุนโครงสร้างพื้นฐานน่าจะเข้ามาในปีหน้า ทั้งนี้บริษัทคาดการณ์ว่า เศรษฐกิจไทยในปีนี้เติบโต 3% แต่อาจมีการปรับขึ้นเล็กน้อยโดยคาดว่า กนง. จะไม่ลดดอกเบี้ย
ส่วนแนวโน้มเศรษฐกิจและทิศทางการลงทุนในปี 2560 มีแนวโน้มขยายตัวได้ดี ปัจจัยสำคัญจะเป็นเม็ดเงินจากการลงทุนโครงสร้างพื้นฐานและการฟื้นตัวจากภาวะภัยแล้ง แต่ภาคการส่งออกยังคงน่าเป็นกังวล  ส่วนภาคการท่องเที่ยวอาจจะไม่ขยายตัวได้มากเหมือนในปีนี้
หากเศรษฐกิจดีขึ้น มีแนวโน้มที่ กนง.อาจจะพิจารณาปรับขึ้นดอกเบี้ยแต่อัตราผลตอบแทนของพันธบัตรระยะยาวยังถูกกดดันจากอัตราผลตอบแทนของพันธบัตรต่างประเทศที่อยู่ในระดับต่ำเป็นผลมาจากมาตรการการผ่านคลายทางการเงินจากธนาคารกลางสำคัญๆ ของโลกซึ่งยังน่าจะมีต่อเนื่องเฟดน่าจะปรับขึ้นดอกเบี้ยแต่คงขึ้นได้ไม่มากจากที่  ECB ยังผ่อนคลายทางการเงินในระดับสูงอยู่ทั้งนี้จากอัตราผลตอบแทนของพันธบัตรที่ต่ำน่าจะเป็นปัจจัยที่ผลักดันให้นักลงทุนหันมาลงทุนในสินทรัพย์ที่เสี่ยงเพิ่มมากขึ้น แต่อย่างไรก็ตาม Valuation ของหุ้นได้ปรับตัวขึ้นไปมาก ทำให้ความผันผวนของหุ้นน่าจะมากขึ้นด้วยดังนั้น การกระจายตัวในหลายๆ Asset Class เป็นเรื่องที่สำคัญและอาจมีความสำคัญมากขึ้นด้วยในปีหน้า